Christian Syse

Christian Ulrik Syse (født 1962) er en norsk embetsmann og diplomat.Christian Syse i Store Norske Leksikon.

Han var assisterende utenriksråd 2011–17 og fra mars 2017 til august 2021 ambassadør ved Norges ambassade i Stockholm. Han er i dag UDs spesialrepresentant for Ukraina. 

Syse er utdannet ved Forsvarets russiskkurs, Norges Handelshøyskole og Yale University, USA. Han har vært i utenrikstjenesten siden 1989. 

Syse tjenestegjorde ved Statsministerens kontor 1998–2003, var avdelingssjef og komitésekretær for Stortingets utenrikskomité 2003–2008 og ekspedisjonssjef for Europa- og handelssaker i Utenriksdepartementet 2008–2011.

Han var gift med Siv Nordrum. Sammen med sin mor Else og bror Henrik Syse var han redaktør av sin far Jan P. Syses bok Ta ikke den ironiske tonen – tanker og taler av Jan P. Syse.

Han er innvalgt medlem i Kungl. Krigsvetenskapsakademien og æresmedlem i Norsk-svenska handelskammaren i Stockholm.

 Referanser 

 Eksterne lenker 


Kategori:Norske embets- og tjenestemenn
Kategori:Norges ambassadører til Sverige
Kategori:Personer fra Oslo